cyanic-selkie/wikianc huggingface dataset:
Elektronisk selektivitet
I statistikk
Selektivitet er et viktig begrep i statistisk analyse av kvaliteten på en undersøkelse. Et eksempel er en medisinsk test sin evne til å oppdage de tilfellene av tilstanden som testen er ment å oppdage. Se også spesifisitet som angir sannsynligheten for at en test er negativ når pasienten ikke har tilstanden.
For fiskeredskaper
Ved fiske er det viktig at småfisk ikke blir fisket opp, men slipper ut gjennom maskene i trål, not og garn. En god selektivitet angir at fisk av den ønskede størrelsen blir fanget og de små slippes fri.
Norgesmesterskapet i fotball for menn 1939
Norgesmesterskapet i fotball for menn 1939 endte med at  ble Norgesmester etter at de slo  2–1 den 15. oktober. Målscorere for Sarpsborg var Harry Yven i det 30. minutt og Olav Navestad som scoret i det 88. minutt. For Skeid scoret Brede Borgen i det 24. minutt.
8.000 tilskuere overvar kampen som ble spilt i Tønsberg. Dommer var Gullik Hagajore. Dette var tredje gangen Sarpsborg vant et Norgesmesterskap.
Skeids lag: Remi Øgaard, Halfdan Dyhre, Chlarry Hagelund, Willy Sundblad, John Bøhleng, Brede Borgen, Henry Mathiesen, Gustav Rehn, Hans Nordahl, Per Laurendz og Paul Sæthrang.
1. runde
48 kamper. Kampdag 11. juni. De 8 lagene som var involvert i sluttspillet i Norgesserien, hadde walk-over: ,, , , , , og.
2. runde
26 kamper. Kampdag 25. juni. De 4 lagene i semifinalen i sluttspillet i Norgesserien, hadde walk-over (,, og ).
Freiberger
Freiberger er navnet på en sveitsisk hesterase. Rasen er også kjent under navnene «Freiberg» og «Franche-Montagne».
Opprinnelse
Rasen ble først avlet i fjellene i vest i Sveits på 1800-tallet. Hesten ble en populær gårdshest hos bøndene, og rasen ble også brukt i det sveitsiske forsvaret. Flere raser har bidratt til denne rasen, blant andre: anglo-normannisk, normannisk, norfolk roadster, fullblod, ardenner og araberhest.
Rasebeskrivelse og bruk
Rasen har et lite hode med bred panne og tydelig kjeve og en kraftig og godt muskelsatt kropp. Bena er sterke med gode og sunne hover. Hestene er svært støe på foten og er dermed populære turhester. De har god utholdenhet og er rolige og fornuftige. Hestene kan brukes til det meste. Mankehøyden er ca.142-152 cm.
Reichsdeputationshauptschluss
Reichsdeputationshauptschluss var Det tysk-romerske rikes siste store lov, som innebar en radikal endring i rikets territorielle struktur og maktfordeling. Den ble vedtatt den 25. februar 1803 av den tysk-romerske riksdagen i Regensburg. Dokumentets fulle navn var Hauptschluß der ausserordentlichen Reichsdeputation, som betyr «Sluttrapport fra den ekstraordinære riksdeputasjonen» (som var en komité nedsatt av keiseren).
Lovens innhold
Den største endringen som Reichdeputationshauptschluss medførte, var at nesten 120 riksumiddelbare tyske stater forsvant fra kartet ved et pennestrøk. Så godt som alle geistlige områder (riksstifter) ble sekularisert, og mange av de mindre verdslige territoriene (bl.a. frie rikssteder) ble mediatisert. Konsekvensen var i begge tilfeller at deres områder ble slått til større nabostater.
Lovens forhistorie
I løpet av koalisjonskrigene hadde Napoleon erobret de tysk-romerske territoriene som lå på den venstre (vestre) siden av Rhinen. Som seierherre kunne Napoleon diktere fredsbetingelsene i freden i Campo Formio (1797) og freden i Lunéville (1801). Her fikk han ikke bare anerkjent sine erobringer, men forpliktet attpåtil Det tysk-romerske rike til å kompensere de territorielle tapene som tysk-romerske fyrster hadde lidd på den venstre Rhinsiden.
Reichsdeputationshauptschluss var en direkte konsekvens av denne forpliktelsen. For å oppnå målet, bestemte riksdeputasjonen at de mindre riksstendene skulle mediatiseres til fordel for fyrstene som hadde tapt områder vest for Rhinen. Riksdagen godkjente loven i februar 1803.
Lovens konsekvenser
Den mest graverende endringen var sekulariseringen av riksstiftene. Geistlige fyrster hadde alltid spilt en stor rolle i Det tysk-romerske rike, og hadde ofte vært keiserens viktigste støttespillere. Reichsdeputationshauptschluss avskaffet samtlige riksklostre. Av de 25 fyrstbispedømmene i riket ble 24 sekularisert. Bare høystiftet Regensburg fortsatte å eksistere som geistlig og riksumiddelbart territorium, kombinert med erkekansler- og kurfyrstetittelen som tidligere hadde tilhørt erkestiftet Mainz. Også høystiftet Salzburg fortsatte å eksistere, men som et verdslig kurfyrstedømme, ikke som fyrstbispedømme. I tillegg kunne Malteser- og Den tyske ordenen bevare noen av besittelsene sine.
Rikslandsbyene og 40 av 46 frie rikssteder led samme skjebne, dvs. ble gitt til riksfyrster eller -grever. De eneste frie riksstedene som overlevde Reichsdeputationshauptschluss som riksumiddelbare territorier, var Augsburg, Bremen, Frankfurt, Hamburg, Lübeck og Nürnberg.
Disse endringene forskjøv maktbalansen i riket til fordel for de større fyrstedømmene (fremfor alt Bayern, Baden og Württemberg). Videre mistet de katolske riksstendene sitt flertall i riksdagen. Alt dette førte til en svekkelse av keiserens posisjon. Denne svekkelsen hadde nok vært et av Napoleons mål. Den førte i siste instans også tre år senere til grunnleggelsen av Rhinforbundet – som bestod av franske marionettstater – og til oppløsningen av Det hellige romerske rike av den tyske nasjon.
Lovens ordlyd
Hele Reichsdeputationshauptschluss kan leses i fulltekst (på tysk) på naboprosjektet wikisource.
Masi Oka
Masi Oka (マシ・オカ (Mashi Oka), født Masayori Oka (岡 政偉) er en japansk-amerikansk skuespiller og digital-effekt artist. Han har vært med i flere filmer og tv-serier, men sin mest kjente rolle fikk han som «Hiro Nakamura» i NBC-serien Heroes. Han hadde en rolle i Get Smart, som hadde premiere i 2008. Han har blitt nominert for en Golden Globe og en Emmy Award. Han bor nå i California.
Jobb med spesial-effekter
Oka begynte i sin første jobb hos Industrial Light & Magic, George Lucas sitt spesial-effektselskap for filmindustrien, med et håp om en dag å vinne en Oscar for teknisk arbeid på en film. Hans første store prosjekt var å utvikle et dataprogram for å generere vann-effekter som ble først brukt i filmen A Perfect Storm og som også har blitt brukt i filmer som Pirates of the Caribbean: Dead Man's Chest. Han har senere laget programmer for «computational fluid dynamics and surface-cracking», som har blitt brukt i flere prosjekter. Han arbeidet også på de tre siste Star Wars-filmene.
Som skuespiller
Oka prøvde seg først som skuespiller i 2000. Han fikk seg et Screen Actors Guild-kort ved å spille i noen industrielle filmer, og flyttet så til Los Angeles. ILM hadde i hans arbeidskontrakt at han kunne arbeide fra deres kontor i Los Angeles, men han måtte returnere til San Francisco hvis han ikke fikk en gjentakende rolle den sesongen. Oka fikk være med i en pilot. Selv om serien ikke ble startet opp, oppfylte dette kontraktens krav, og han fikk lov å bli værende i Los Angeles. Han bestemte seg for å fortsette med skuespiller-karrieren. Han fikk flere gjesteroller og etterhvert en rolle med flere opptredener i tv-serier som Scrubs. Han har også vært med i en reklame for PS2-spillet Shinobi, med setningen 'Shinobi's Back'. Oka har også hatt gjesteroller i Yes, Dear.
I 2006 fikk Oka rollen som den japanske kontoristen Hiro Nakamura i Heroes. Oka oversetter sine egen dialog fra engelsk til japansk. Serien tekster han japanske dialog. Okas egentlige stemmer er nærmere til «Fremtidige Hiro» enn til den høyere stemmen han bruker som «Nåværende Hiro». Hans fremstilling av Hiro skaffet han en nominasjon til Golden Globe Award det året i kategorien "Best Supporting Actor on a TV Series". I tillegg til sitt arbeide med serien, fortsetter han å arbeide på ILM opp til tre dager i uken, med tittelen «Research and Development Technical Director», der han skriver dataprogrammet som lager spesialeffekter.
Han er også med i rollen som eiendomsmegler som prøver å selge en eiendom til en karakter spilt av Sean William Scott i filmen Quebec. Filmen skulle egentlig ha premiere i mai 2007, men nye scener og personer har blitt lagt til.
Andre priser
Saturn Award (Academy of Science Fiction, Fantasy & Horror Films, USA)
Golden Satellite Award (Satellite Awards)
TV Land Awards
Trivia
Oka snakker flytende japansk, engelsk og spansk. Hans hobbyer inkluderer kendo hvor han har ranken "shodan", spilling, se på og skrive romantiske komedier, spille piano og synge. Han samler på manga; hans nåværende favoritter er Eyeshield 21, One Piece og Pluto, og sier at han er en stor fan av Naoki Urasawas andre arbeider
Sør-Trøndelag (avis)
Avisa Sør-Trøndelag er en avis som kommer ut på Orkanger i Orkland. Avisa kom ut første gang i 1908 som Søndre Trondhjems Amtstidende. Dagens navn er fra 1920. Den første redaktøren var lærer Erik Aarvik.
Avisa dekker den sørvestre delen av Trøndelag fylke. Dette inkluderer kommunene Orkland, Skaun, Heim, Rennebu og Rindal. Avisen har også en avdeling på Kyrksæterøra i Heim kommune.
Avisa kommer ut tre dager i uka; tirsdag, torsdag og lørdag. Avisa Sør-Trøndelag eies av Polaris Media Midt-Norge AS. Ansvarlig redaktør er Anders Aa. Morken og daglig leder er Tommy Johnsen Krangsås.
Opplag
Bekreftede netto opplagstall fra Mediebedriftenes Landsforening:
Jane Morgan
Jane Morgan (født 3. mai 1924 i Newton, Massachusetts) er en amerikansk pop-musiker. Hun har blitt tildelt seks gullplater, og ble anerkjent av Brandeis University som Woman of the Year Award i 1971.
Da hun var fire år gammel, flyttet Jane og hennes familie til Daytona Beach, Florida. Som barn var hun ofte med i teater-produksjoner ved Kennebunkport Playhouse i Kennebunkport, Maine, som broren hennes hadde grunnlagt. På grunnskolen var Morgan aktiv i sang-konkurranser mot andre studenter fra hele Florida. Etter eksamen fra videregående skole begynte hun ved det prestisjetunge Juilliard School of Music i New York hvor hun studerte under Belle Julie Soudant. Hun var bosatt i Europa i mer enn fire år, og oppnådde berømmelse i Frankrike og Storbritannia, men var praktisk talt ukjent i USA. Hun opptrådte blant annet på West End i London. Da Morgan kom tilbake til USA fikk hun flere roller i musikaler på teater og Broadway. Hun spilte i nattklubber i flere amerikanske byer, og supplerte med TV-opptredener og opptredener i Las Vegas og Lake Tahoe. I 1959 var Morgan en av seks deltakere i A Song for Europe. Hun har spilt inn låter på fem språk. Morgan har spilt for Frankrikes president Charles de Gaulle, og for fem amerikanske presidenter, henholdsvis John F. Kennedy, Richard Nixon, Gerald Ford, Jimmy Carter og George W. Bush.
Hennes største hit var Fascination.
Liechtensteins kommuner
Fyrstedømmet Liechtenstein er delt inn i elleve kommuner (Gemeinden – i entall Gemeinde) som stort sett består av en enkelt landsby. Fem av Gemeinden er en del av valgkretsen Unterland («Det nedre landet»), og resten er i Oberland («Det øvre landet»).
Maria Poulsen
Maria Poulsen (født 29. oktober 1984) er en dansk curlingspiller. Hun representerte landet sitt under Vinter-OL 2014 i Sotsji der hun ble nummer 6 med det danske laget.
Norsk Pensjon
Norsk Pensjon AS (stiftet 7. juli 2006) er et norsk selskap med en pensjonsportal som gir enkeltpersoner en samlet oversikt over forventet alderspensjon fra ulike pensjonsordninger.
Eiere
Selskapet ble stiftet høsten 2006 av syv norske livsforsikringselskaper, som 🇵🇪 fortsatt er eiere:
Tektonikk (arkitektur)
Tektonikk er innen arkitektur læren om behandlingen av forskjellig slags materiale til bygninger og bruksgjenstander og om bruken av det i konstruksjon og kunstnerisk utforming.
Nord-Chungcheong
Nord-Chungcheong (Chungcheongbuk-do) er en provins i Sør-Korea.
Provinsen er den eneste som ikke har direkte tilgang til havet. Den ble etablert i 1896 etter å ha blitt skilt ut fra den tidligere provinsen Chungcheong, som var egen provins inntil Korea ble delt i 1945. Regionhovedstaden er Cheongju.
Geografi
Provinsen er en del av Hoseo-regionen, og grenser i vest til provinsen Sør-Chungcheong, i nord til Gyeonggi og Gangwon, i sør til Nord-Jeolla, og i øst til Nord-Gyeongsang. Fordi regionen ligger i innlandet er den dominert av fjell, særlig Noryeongfjellene i nord og Sobaekfjellene i øst.
Ressurser
De viktigste jordbruksproduktene er ris, bygg, bønner og søtpoteter, men en del bønder har spesialisert seg på ginseng og tobakk. Tobakken ble introdusert fra Virginia i USA i 1912.
Det nordlige Chungcheong har også mineralforekomster, særlig gull, jern, kull, kleberstein, fluoritt, molybden, marmor og kalkstein. Silkeveving er fremdeles en viktig næring.
Severdigheter
Som Sør-Koreas mest landlige og minst befolkede provins er de viktigste turistattraksjonene knyttet til natur. Tre viktige rekreasjonsområder, blant annet bryukt av Seouls befolkning er de tre naturparker, Sobaeksan, Woraksan og Songnisan. Sobaeksan er kanskje den mest kjente med fjellet Songni (eller Ch'unhwangbong) (1.058 moh) i massivet Sobaekfjellene, samt et av Koreas eldste templer, Pobju-sa. Parkens navn er hentet fra buddistisk filosofi og betyr langt fra verdens kjedelige fjell. Konstruksjonen av tempelet ble påbegynt i år 553. Etter en japansk invasjon i 1592 ble det ødelagt, men er siden rekonstruert. Fram til 1986 hadde tempelet Koreas største Buddha-statue, 27 meter høy laget i betong. Den tok 30 år å bygge og ble ferdigstilt i 1968. På 1980-tallet begynte konstruksjonen å slå sprekker og statuen ble ødelagt i 1986. En ny 33 meter høy statue er bygd i stedet. Tempelet huset på det meste 3000 munker, rundt 700-tallet.
Nord for provinshovedstaden ligger ruinene av det gamle fortet Sangdangsansŏng. Forhistorien er ikke klarlagt, men etter kraftig forfall ble fortet restaurert første gang i 1716.
Administrativ inndeling
Nord-Chungcheong er inndelt i tre si (byer) og ni gun (fylker).
Sauna
Sauna kan ha flere betydninger:
1815 Beethoven
1815 Beethoven er en hovedbelteasteroide og går i bane innenfor asteroidefamilien Themis. Den ble oppdaget 27. januar 1932 av Karl Wilhelm Reinmuth ved Landessternwarte Heidelberg-Königstuhl i Heidelberg.
Søvesten
Søvesten er en avis som utgis på Kyrksæterøra i Trøndelag. Avisa kom ut første gang i 1994. Ansvarlig redaktør er May S. Bjørkaas.
Opplag
Bekreftede netto opplagstall fra Norsk Opplagskontroll og Landslaget for Lokalaviser.
Teti
Teti, mindre kjent som Othoes, lest som Tata og uttalt som Atat eller Athath, var farao i oldtidens Egypt i 6. dynasti i epoken det gamle rike i Egypt. Han var den første farao av sitt dynasti. Hans horusnavn var Sehetep-tawy, «Den som fredet de to land», noe som kan indikere at Øvre og Nedre Egypt igjen ble forent. Den nøyaktige lengden på hans regjeringstid har gått tapt i kongelisten på Turinpapyrusen, men det er antatt at han styrte i tiden 2347-2337 f.Kr. Han er gravlagt i en pyramide i Sakkara.
Bakgrunn og familie
Teti tilhørte ikke kongeslekten, hans far var antagelig Sepsipuptah og hans mor var Sesheshet. Flere av hans døtre ble oppkalt etter moren. Hans tilknytning til Unas, siste farao av 5. dynasti, er usikker, men det er antatt at en av Tetis hustruer, Iput, var datter av Unas, som synes å ha dødd uten en mannlig arving. Etter en kort periode av politisk uro synes det som om Teti brakte orden da han kom til makten som den neste farao, noe som kanskje er reflektert i hans Horusnavn, «Horus, som forsoner Tawi». Teti hadde antagelig en bror ved navn Mehu. Det er antatt at moren Sesheshet var instrumental i hjelpe ham på tronen. At moren var av betydning antydes at hun ble gravlagt i en pyramide.
Teti hadde flere hustruer. I tillegg til Iput, som antagelig var hans førstehustru, hadde han minst to andre kvinner: Khuit, som kan muligens ha vært mor til den uklare Userkare, hans etterfølger. Khuit ble gravlagt i en liten pyramide nord for Tetis pyramide, og ved siden av pyramidekomplekset til Iput. Khuits solid konstruerte underjordiske grav med en sarkofag i lyserød granitt antyder at hennes status var på høyde med Iput. En annen var Khentkaus, et navn som er ufullstendig bevart. En mulig tredje hustru kan være Weret-Imtes, skjønt det kan være en referanse til dronningens tittel framfor et personnavn. Hun omtales i en mislykket haremsammensvergelse for å velte Pepi. I en grav et det en omtale til «en hemmelig anklage i det kongelige harem mot Det store septer.»
Det er kjent at Teti var far til en rekke barn. Han ble far til minst tre sønner, og antagelig minst ni eller ti døtre. Det er ikke lett å identifisere døtre og det er åpent for feiltolkninger. Minst tre av dem bar navnet Seshseshet, oppkalt etter hans mor, og gitt titlene «kongens eldste døtre». De kan tildels spores ved at de ble giftet bort til betydningsfulle embetsmenn som blant Mereruka og Kagemni.
Av sønnene er to av dem godt bevitnet, og en tredje er sannsynlig: Den første er Pepi I Meryre, tredje farao av 6. dynasti, som antagelig Iput var mor til. Den andre er Tetiankhkem som Khuit antagelig var mor til. Han døde da han var rundt femten år gammel og ble gravlagt i en mastaba lokalisert på østsiden av Iputs gravkompleks. Den tredje er Nebkauhor, en mulig sønn av Teti, gravlagt i mastabaen til vesir Akhethetep/Hemi, innenfor gravkomplekset til bestefar på morssiden.
Mektige embetsmenn
Teti utstedte en forordning til fordel for tempelet i Abydos, noe som gjør ham til den eldste kjente farao som var knyttet til guden Hathor i Dendera. En sistrum, et ranglelignende musikkinstrument, nå ved Metropolitan Museum of Art, har inskripsjoner med deler av Tetis kongelige titler, og understreker faraos tilknytning til Hathor, en gudinne for kjærlighet og musikk.
Tetis innenrikspolitiske handlinger synes å ha vært rettet mot å gjenopprette makten til den sentrale regjeringen, noe som bidro til å gi mer makt til lokale administratorer. Mange mektige myndighetsperson var rike nok til å bygge seg graver som kunne rivalisere faraos egen i prakt og storhet. Det er forstått som at rikdommen til den egyptiske adelen hadde økt sammen med deres innflytelse og prestisje. Hans vesir Mereruka, antagelig gift med Tetis datter Watet-khet-her, også navngitt som Sesheshet, bygde seg en mastabagrav ved Sakkara bestående av 33 rikt dekorerte rom, den største kjente graven for en egyptisk adelsmann.
Død
Manetho hevder at Teti ble myrdet av sine egne livvakter under en sammensvergelse i harmet, men det kan like gjerne være at han ble myrdet av usurpator Userkare, som selv tok makten som den neste farao.
Teti ble gravlagt i den kongelige nekropolis ved Sakkara i en relativt liten pyramide. Hans pyramidekompleks er knyttet til mastabaene til myndighetspersonene fra hans regjeringstid. Tetis mor, Sesheshet, som synes aktivt medvirkende til at han kom på tronen og som forsonte to stridende fraksjoner av den kongelige familie, ble gravlagt i en mindre pyramide på rundt 14 meter. Den ble identifisert i 2008, nå kun rundt 5 meter høy og er den 118. pyramiden så langt avdekket i Egypt.
Therese av Bayern
Therese Charlotte Louise Frederikke Amalie (født 8. juli 1792 i Seidingstadt (jaktslott i hertugdømmet Sachsen-Hildburghausen) som prinsesse av Sachsen-Hildburghausen, død 26. oktober 1854 i München) var dronning av Bayern.
Bakgrunn
Therese var datter av hertug Fredrik av Sachsen-Hildburghausen og hertuginne Charlotte. Hennes bakgrunn var protestantisk. Hun var niese av dronningene Louise av Preussen og Frederikke av Hannover.Hun var søsterdatter til dronning Louise av Preussen og dronning Fredrika av Mecklenburg-Strelitz. Therese var faster og gudmor til prinsesse Therese av Sachsen Altenburg som i 1864 ble prinsesse av Sverige og Norge ved sitt giftermål med prins August, hertug av Dalarna.
I år 1809 stod hun på en liste over europeiske prinsesser som Napoleon I eventuelt skulle kunne gifte seg med etter skilsmissen fra Joséphine de Beauharnais. Napoleon giftet seg på sin side med Marie Louise av Østerrike i april 1810.
Prinsesse og dronning i Bayern
Den 12. oktober 1810 giftet Therese seg med kronprins Ludvig av Bayern i hoffkapellet i Den kongelige residens i München. Bryllupsfestlighetene pågikk i flere dager på en eng utenfor en av byportene. Festlighetene gav opphav til årlig foreteelser under navnet Oktoberfest. I 1825 besteg hennes mann tronen som kong Ludwig I av Bayern og hun ble dermed bayersk dronning.
Opdalingen
Opdalingen var en avis som ble utgitt i Oppdal i Trøndelag. De siste årene hadde Opdalingen papirutgave onsdag og fredag. 11. september 2020 ble det kjent at Opdalingen og Polaris Media kjøper minimum 51 prosent av konkurrenten OPP, som har slitt økonomisk de siste årene. Avisene ble slått sammen fra 1.1.2021. Den sammenslåtte avisa viderefører navnet OPP.
Opdalingen ble grunnlagt og eid av Knut H. Dørum, som ble den første redaktøren og Ivar Fjøsne, som ble forretningsfører, i 1934. Redaktørstillingen ble ikke heltidsstilling før i 1984 da Ove Karlsvik ble ansatt.
Inge Lønning
Inge Johan Lønning (1938–2013) var en norsk teolog og politiker (H).
Opdalingen
Fjøsnes bror Melchior Fjøsne overtok hans eierandel og oppgaver i 1937. I 1967 solgte Melchior Fjøsne sin eierandel til Martin Iversen på Aksidenstrykkeriet på Sunndalsøra for 15 000 kroner. I 1972 kjøpte Iversen den andre eierandelen av Knut H. Dørum for samme pris.
Inge Lønning
Inge Lønning var professor i dogmatikk ved Universitetet i Oslo fra 1971 til 2008 og universitetets rektor fra 1985 til 1992. Lønnings kristendomsforståelse var sterkt inspirert av Martin Luther og Dietrich Bonhoeffer.
Inge Lønning var leder for Europabevegelsen i Norge under EU-kampen i 1990-årene, senere stortingsrepresentant for Oslo fra 1997 til 2009. Han var 1. nestleder i Høyre fra 1998 til 2002, visepresident i Stortinget fra 2001 til 2005 og president i Lagtinget fra 2005 til 2009.
Opdalingen
Avisa kom ut som ukeavis i begynnelsen, fra høsten 1937 endret avisa navnet til Nordmøringen og kom ut mandag og torsdag. I 1938 var Opdalingen tilbake og begge avisene fortsatte til 1942 da de la ned.
Inge Lønning
Lønning skapte seg et ry blant mange som Høyres fremste ideolog. Han engasjerte seg også for sårbare grupper. Hans åpenhet om egne depresjoner bidro til større respekt og forståelse for mennesker med psykiske lidelser.
Familie og akademisk liv
Inge Lønning ble født på Minde i Fana kommune ved Bergen i 1938 som sønn av førstesekretær Per Lønning (1898–1974) fra Stord og husmor Anna Gurine Strømø (1895–1966) fra Sveio. Han hadde tre eldre søsken, hvorav to ble professorer og én ble ingeniør. Inge Johan fikk sitt navn fordi paret ønsket en datter, som de hadde tenkt å døpe Inger Johanne. Broren Per Lønning (1928–2016) var professor i teologi og filosofi, stortingsrepresentant i 1960-årene, og biskop, mens Andreas Lønning (1929–2014) satt i konsernledelsen i Kværner. Inge Lønning var ellers onkel til Jan Tore Lønning (1956–), professor i informatikk, og fetter til Ragnar Rommetveit (1924–), professor emeritus i psykologi. Han giftet seg i 1962 med lærer Kari Andersen (1939–2008), som han fikk fire barn med, deriblant musiker Lars Lønning (1971–). Som enkemann giftet Lønning seg i 2012 med Mari Mæland, datter av predikant John Olav Larssen (1927–2009).
Opdalingen
Opdalingen ble startet igjen i 1946 som torsdagsavis. Fra 1947 kom avisa ut tirsdag og fredag, men bare for en kort periode. Fra da av forsøkte en seg på nytt med tirsdags- og fredags-utgaver, men heller ikke denne gangen ble forsøket langvarig. En forsøkte seg med to utgaver nok en gang i 1971 og denne gangen gikk det bra. Fra 1986 kom avisa ut mandag, onsdag og fredag. I 2000 ble mandagsavisa erstattet med en tirsdagsavis, og i 2002 ble onsdagsavisa flyttet til torsdag for å møte konkurransen fra OPP. Fra 2016 utkommer avisa onsdager og fredager.
Inge Lønning
Familie og akademisk liv
Etter latinlinjen ved Bergen katedralskole tok han bifag i norsk ved Universitetet i Bergen i 1957, teologisk embedseksamen ved Universitetet i Oslo i 1962 og praktikum i 1963. I 1971 tok han doktorgraden i teologi, og i mellomtiden virket han som universitetsstipendiat i Oslo og Tübingen, marineprest ved Haakonsvern samt universitetslektor ved Det teologiske fakultet i Oslo. I sin doktoravhandling, som han skrev på tysk med tittelen ''Kanon im Kanon. Zum dogmatischen Grundlageproblem des neutestamentlichen Kanons'', tok Lønning opp Det nye testamentets rolle som kanon.
I 1971 overtok Lønning professoratet i dogmatikk ved Universitetet i Oslo. Etterhvert hadde han verv som styreleder i Norges almenvitenskapelige forskningsråd 1981–1984, rektor ved Universitetet i Oslo 1985–1992, styreleder i NKS-stiftelsen 1986–2001, styreleder i Universitetsforlaget 1986–1999. Som rektor påbegynte Lønning «omstrukturering og modernisering av universitetet, med en sterkere sentral styring», som vakte motstand i en del miljøer. Lønning var forøvrig leder for departementale utredninger, redaktør for tidsskriftet Kirke og kultur fra 1968, president i Nordmanns-Forbundet 1987–1999, president i Norsk-Tysk Selskap fra 2001, og fast spaltist i tidsskriftet Minerva. Utover dette kom en rekke offentlige verv.
Opdalingen
Opdalingen hadde en meget svak periode rundt 1970-71. Avisen kunne være helt uten eget redaksjonelt stoff. Avisen ble fylt opp av pressemeldinger, annet innsendt materiale og artikler hentet fra andre aviser. I 1972 ble Driva i Sunndal startet med Einar Sæter som redaktør. Driva definerte Oppdal som dekningsområde, og hadde fra 1973 en medarbeider i Oppdal. Konkurransen førte til at Opdalingen ble rustet opp og fikk en fast ansatt medarbeider. Trykkerieier Olav Snøfugl startet Oppdal og Rennebu Avis i 1980 men la ned allerede året etter. Adresseavisen opprettet eget lokalkontor i Oppdal i 2001.
Inge Lønning
Politisk arbeid
Som Høyre-politiker var Lønning medlem av Oslo bystyre 1972–1975. Senere var han leder for Europabevegelsen i Norge 1993–1995, og ledet således EU-tilhengerne gjennom EU-avstemningen i 1994.
Opdalingen
Opplag
Bekreftede netto opplagstall fra Mediebedriftenes Landsforening:
Inge Lønning
Politisk arbeid
I 1997 ble Inge Lønning innvalgt på Stortinget fra Oslo, og året etter ble han valgt til 1. nestleder i partiet, et verv han beholdt frem til 2002. Lønning var Stortingets visepresident 2001–2005 og Lagtingets president 2005–2009, og han var dermed den siste lagtingspresidenten før nedleggelsen i 2009. Han var medlem av Stortingets kirke-, utdannings- og forskningskomité 1997–2001, medlem av Høyres gruppestyre 2001–2009, 1. nestleder i Stortingets utenrikskomité, Stortingets utvidede utenrikskomité og Stortingets valgkomité 2001–2005 samt medlem av Stortingets utvidede utenrikskomité og Stortingets helse- og omsorgskomité 2005–2009. I Stortingets delegasjon til Nordisk råd var Lønning medlem 2002–2005, leder 2006–2007 og nestleder 2008–2009, og han fungerte som rådets president i 2003. I 2008 tapte han kampavstemningene mot Michael Tetzschner og Nikolai Astrup under Oslo Høyres nominasjonsmøte forut stortingsvalget 2009.
Utmerkelser
Lønning var kommandør av St. Olavs Orden fra 1986 og kommandør med stjerne av Forbundsrepublikken Tysklands fortjenstorden fra 1987. Han var også æresdoktor ved Luther College fra 1986, æresdoktor ved Åbo Akademi fra 1992 og medlem av Det Norske Videnskaps-Akademi fra 1985. Han ble dessuten tildelt Presselosjens toleransepris (Jo Benkows pris) i 1990, Lisl og Leo Eitingers pris for religiøs toleranse i 1997 og den norsk-tyske Willy Brandt-prisen i 2009. I 1997 ble han kåret til «Årets opinionsdanner» av Norsk Redaktørforening. I 2010 ble han utnevnt til æresmedlem av Unge Høyre for sin rolle som mangeårig støttespiller.
Årets europeer
Årets Europeer er en pris som deles ut årlig av Europeisk Ungdom til en person som har engasjert seg for Europa i Norge.
Asian Football Confederation
Asian Football Confederation (AFC), den asiatiske fotballkonføderasjon, ble grunnlagt i 1954. AFC er selv medlem av FIFA, det internasjonale fotballforbundet. AFC har 47 medlemsland, 44 av disse ligger i Asia mens, og  ligger geografisk i Oseania
AFC arrangerer alle de større asiatiske fotballturneringene, blant annet:
Faidon
Faidon (gresk: Φαίδων, latin: Phaedo) er en av Platons dialoger. Det er den syvende og siste av dialogene som skildrer Sokrates' siste dager, og avsluttes med hans død. Rammen rundt dialogen er en samtale mellom Echekrates, som spør, og Faidon fra Elis, som var til stede hos Sokrates, og som har gitt navn til teksten.
Sokrates hadde blitt arrestert av Athens myndigheter fordi han ikke tilba byens guder, og misledet byens unge. I sine siste timer har han vennene/elevene Faidon, Simmias og Cebes hos seg. Et hovedtema i dialogen er sjelen og livet etter døden: «Hvis sjelen er udødelig, så trenger den ettersyn, ikke bare med tanke på tiden som utgjør vårt såkalte liv, men med tanke på all tid»
Eksterne lenker
En gjennomgang og diskusjon av dialogen ved O.Gundersen: http://folk.ntnu.no/olavgun/pdf/faidon4.pdf
Ashley Greene
Ashley Michele Greene (født 21. februar 1987) er en amerikansk skuespiller, kjent fra TV og film. Greene er best kjent for rollen som Alice Cullen i filmatiseringen av Twilight-serien. Hun spiller kjæresten til Jasper Hale.
Hun har også spilt i filmen LOL fra 2012, sammen med skuespillerne Miley Cyrus og Demi Moore. Hun var i et forhold med sanger Joe Jonas i en kort periode i 2010.
Personlig liv
Hun er god venn med skuespillerne i Twilight, Kellan Lutz og Jackson Rathbone, som hun kjente før innspillingene av Twilight. Ashley har tidligere uttalt at hun vokste opp med å se på amerikansk fotball, og er en ivrig fan av Florida Gators.
Karriere
Hun planla i utgangspunktet å bli modell. Men ble fortalt at hun ikke var høy nok til for å være en, og burde heller fokusere på å opptre i reklamer. Etter å ha tatt skuespiller-timer, ble hun forelsket i skuespill og innså at hun foretrakk det over å være modell. Greene ble uteksaminert fra videregående skole tidlig og flyttet til LA for å forfølge en skuespiller-drømmen. Siden da har hun dukket opp som gjest på forskjellige TV-programmer, som Punk'd og Crossing Jordan.
Greenes store gjennombrudd kom i 2008 da hun ble tildelt rollen som Alice Cullen i Twilight, en film basert på romanen med samme navn av Stephenie Meyer. Hun gjentok sin rolle som Alice i 2009-oppfølgeren til Twilight, The Twilight Saga: New Moon, 2010 The Twilight Saga: Eclipse, og i 2011 The Twilight Saga: Breaking Dawn - Part 1, og 2012 The Twilight Saga: Breaking Dawn - Part 2.
Greene spilte Michelle Burkham i dramafilmen Skateland, som hadde premiere i 2010 på Sundance Film Festival. Hun spilte med sin Twilight-kollega Kellan Lutz i filmen A Warrior's Heart. Greene er også med i thrillerfilmen, sommerens Blood, samt Dark Castle, og Entertainment produksjonenen "the Apparition" (skikkelsen) som begynte å filme den 1. februar 2010.
Apt
Apt kan vise til:
Alf (andre betydninger)
Alf eller ALF kan sikte til
Hyperventilasjonssyndrom
Hyperventilasjonssyndrom er en tilstand som skyldes overpusting og typisk har en psykisk årsak, som for eksempel panikkangst. Tilstanden opptrer oftest som anfall og er i nesten alle tilfeller uønskelig, og den karakteriseres av en prikkende følelse i lepper, hender og føtter, eventuelt også kramper og bevisstløshet. Årsaken er for store pustebevegelser (gjerne kalt hyperventilasjon eller hyperventilering) over tid, noe som fører til hyperoksi, en tilstand med overmetning eller opphopning av oksygen (O2) i blodet, med et dertil tap av karbondioksid (CO2).
CO2 er viktig for syre og base balansen hos dyr og mennesker. Ved frykt og angst er det naturlig å trekke pusten dypere enn man trenger. Da pustes og ventileres det mer enn hva som er hensiktsmessig for kroppen, og CO2 forsvinner fortere fra blodet enn det bør. Derfor blir det mindre CO2 og dermed mindre syre i blod og kroppsvæsker.
Hyperventilasjonssyndrom er ikke farlig, men det kan være en skremmende opplevelse. Tilstanden kan behandles ved å puste i en plastpose i noen minutter, slik at personen puster inn den samme lufta som ble pustet ut. Den er nemlig svært CO2-rik. Et par ganger i minuttet bør man imidlertid trekke inn frisk luft utenfor plastposen, for å få nok O2.
Ønsket hyperventilasjon
Hyperventilering betyr overpusting og er overdreven kraftig pusting i forhold til kroppens behov. I noen få tilfeller kan hyperventilering faktisk være ønskelig. Dette gjelder for eksempel når man behandler et anfall av klasehodepine med 100 % ren medisinsk O2 over ikke-gjenpustermaske eller munnstykke. For å oppnå raskest mulig smertelindring hyperventilerer pasienten. Slik hyperventilasjon består imidlertid ikke av hurtige, korte (med for dype) ut- og innpustinger (som er typisk ved for eksempel panikkangst), men av hurtige, lange og tunge åndedrag. For å kunne puste mest mulig effektivt, er det viktig å tømme lungene for så mye CO2 som mulig, for deretter å fylle dem med så mye O2 man klarer. Lungekapasiteten spiller derfor en viss rolle, for dette er en voldsom fysisk belastning for kroppen.
Det man ønsker med slik hyperventilasjon er å bytte ut CO2 og nitrogenet (N2) i størst mulig grad med O2. I denne sammenheng er nemlig N2 inert (altså unyttig). Man ønsker å oppnå respiratorisk alkalose så raskt som mulig, noe som oppstår når pH>7,45 og PaCO2<4,7 kPa (hypokapni) og skyldes at ventilasjonen er øket i forhold til CO2-produksjonen. Hypokapni motvirker nemlig vasodilatasjon (utvidelse av blodårene), noe som initierer avslutningen på et anfall.
Kilder
Holotropní dýchání Hyperventilation Hiperventolado Hyperventilation Hyperventilatie Tachypnoe Hiperventilação Hyperventilaatio Hyperventilation Тахіпное
Ulf Linde
Ulf Linde (født 15. april 1929 i Stockholm, død 12. oktober 2013 ) var en svensk kunstkritiker, jazzmusiker, forfatter, museumsmann, og komponist.
Han var professor i kunstteori ved Konsthögskolan fra 1968 til 1976, intendant ved Moderna museet fra 1973 til 1976 og sjef for Thielska galleriet fra 1977 til 1997. Linde var medlem av Svenska Akademien fra 1977, da han etterfulgte Eyvind Johnson på stol nummer 11. Som jazzmusiker var han hovedsakelig virksom på slutten av 1940-tallet og begynnelsen av 1950-tallet.
Mette de Neergaard
Mette de Neergaard (født 6. november 1991) er en dansk curlingspiller. Hun representerte landet sitt under Vinter-OL 2014 i Sotsji der hun ble nummer 6 med det danske laget.
María Luisa Calle
María Luisa Calle Williams (født 3. oktober 1968 i Medellín, Colombia) er en colombiansk profesjonell banesyklist. Under OL i 2004 tok hun bronsemedalje i sykling, den første colombianske medaljevinner i sykling i et OL.
Treat Williams
Richard Treat Williams (1951–2023 ) var en amerikansk skuespiller som spilte i filmer, teater og TV-produksjoner. Han fikk sitt gjennombrudd som filmskuespiller i musikalfilmen Hair (1979), som var regissert av Miloš Forman.
Bakgrunn
Richard Treat Williams ble født i Stamford i Connecticut, som sønn av antikvitetshandleren Marian Williams (née Andrew) og forretningsmannen Richard Norman Williams. Han var oppkalt etter sin stamfar, Richard Treat (1584–1669), en tidlig nybygger i New England som flere tusen amerikanere i dag kan føre sine slektslinjer tilbake til.
Familien til Treat Williams flyttet til Rowayton i Connecticut da han var tre år gammel. På morssiden var hans tippoldefar William Henry Barnum senator for Connecticut, og en slektning av sirkuseieren P. T. Barnum. Williams var også en fjern slektning av Robert Treat Paine, som var en av mennene som undertegnet den amerikanske uavhengighetserklæringen i 1776.
Williams spilte amerikansk fotball på high school. Han gikk først på Kent School i Connecticut, og fortsatte utdannelsen på Franklin and Marshall College i Lancaster i Pennsylvania.
Skuespiller
Treat Williams ble kjent da han spilte hovedrollen i Miloš Forman-filmen Hair (1979), som var basert på Broadway-musikalen Hair. Han spilte i mer enn 75 filmer og flere TV-serier, blant annet i filmene 1941 (1979), Once Upon A Time In America (1984), Dead Heat (1988), When You're Dead (1995) og Deep Rising (1998).
Williams ble nominert til en Golden Globe Award for sin rolle i Hair som rollefiguren George Berger. Han fikk en andre Golden Globe-nominasjon for hovedrollen i Sidney Lumets Prince of the City (1981) og en tredje nominasjon for hans prestasjoner som Stanley Kowalski i TV-versjonen av A Streetcar Named Desire. I 1996 var Williams nominert til beste mannlige hovedrolle under Emmy Award fra Academy of Television Arts & Sciences for sitt arbeid i HBO-filmen The Late Shift, der han portretterte den føderale agenten Michael Ovitz.
I 1996 spilte han skurken Xander Drax i Paramount Pictures’ The Phantom, der Williams’ rollefigur gjorde sitt beste for å ta over verden og drepe den mystiske superhelten som alltid forpurret de onde planene hans.
Williams’ skuespillerkarriere omfatter også en rekke roller på teaterscenen. Han mottok en Drama League Award for sin rolle i nyoppsetningen på Broadway av Stephen Sondheim s Follies, og en annen pris for hovedrollen i en off-Broadway-produksjon av Captain's Bravest. På Broadway spilte han også i en rekke andre oppsetninger, som Grease, Sherman Brothers Over Here!, Once in a Life TIme, Pirates of Penzance og Love Letters.
Williams er dessuten kjent for sin rolle som dr. Andrew Brown i TV-serien Everwood; rollefiguren hans var en nevrokirurg fra New York som flyttet med sin familie til Colorado. Serien ble godt mottatt av både publikum og kritikerne. Williams fikk to SAG-nominasjoner (2003 og 2004) for sin rolle i serien.
Williams hadde også gjesteopptredener i den amerikanske TV-serien Brothers & Sisters, der han spilte rollefiguren David Morton.
Regissør
Williams jobbet også som regissør, og mottok to filmfestival-priser for å ha regissert Texan i Showtimes' Chanticleer-serie.
Dødsfallet
Den 12. juni 2023 ble Williams påkjørt av en bil mens han kjørte motorsykkelen sin på Vermont Route 30, i nærheten av Dorset i Vermont. Han ble fløyet til Albany Medical Center hvor han ble erklært død.
Landsskytterstevnet 2009
Landsskytterstevnet 2009 ble arrangert på Evje i Aust-Agder i perioden 1.-8. august 2009. Arrangørlagene var de fem skytterlagene Evje & Hornnes, Mykland, Vennesla, Imenes og Greipstad i samarbeid med Det frivillige skyttervesen og Forsvaret. Stevnet var det 110. landsskytterstevnet og det var andre gang det ble arrangert på Evje. Den første gangen var i 1999. Det ble konkurrert i følgende øvelser: baneskyting, feltskyting, stangskyting, felthurtigskyting og minneskyting. Militært norgesmesterskap i geværskyting ble også arrangert i forbindelse med landsskytterstevnet. Det var påmeldt 5 362 skyttere til stevnet pr. 31. juli.
Resultater
Klassevinnere baneskyting:
1816 Liberia
1816 Liberia er en hovedbelteasteroide. Den ble oppdaget 29. januar 1936 av Cyril V. Jackson ved Union Observatory i Johannesburg.
Patrick Kearney
Drapene
Patrick og hans yngre elsker David Hill pleide å krangle, og Kearney ville da ofte kjøre lange turer med bil på egen hånd. Det var da han pleide å plukke opp unge mannlige haikere eller unge menn fra homofile barer og drepe dem. Han var først og fremst en nekrofil mann, så han ville skyte sine ofre helt uten forvarsel og lemleste likene. Til slutt ville Kearney dumpe ofrene langs motorveien eller i ørkenen, gjerne innpakket i søppelsekker.
Kearneys siste offer var en ung mann ved navn John LaMay, som han drepte den 13. mars 1977. LaMay kom til Kearneys hus på jakt etter Hill, som ikke var hjemme, og Kearney inviterte ham til å se på TV. Kearney skjøt deretter LaMay i bakhodet og senere dumpet han restene i ørkenen.
Kampfgruppe gegen Unmenschlichkeit
Kampfgruppe gegen Unmenschlichkeit (KgU, «kampgruppe mot umenneskelighet») var en antikommunistisk motstandsgruppe basert i Vest-Berlin som gjennomførte aksjoner i den sovjetokkuperte sonen og i DDR. KgU fikk støtte fra amerikanske etterretningstjenster, og eksisterte fra 1948 til 1959.
Virksomhet
KgU vant oppslutning særlig på skoler og universiteter som blant annet delte ut løpesedler og flyveblader eller malte slagord («F»-kampanjen, hvor «F» sto for Frihet). Trykksakene som ble illegalt fraktet inn i den sovjetiske sonen formidlet KgUs oppfatning av den kommunistiske politikken til SED, FDJ og deres underorganisasjoner og i særdeleshet om Stasi eller dets forgjengere og det sovjetiske hemmelige politiet. På 1950-tallet ble også tysk gjenforening og agitasjon mot Den røde armé tema for denne propagandavirksomheten. KgU samarbeidet også med den amerikanske kringkasteren RIAS i Berlin.
Egne radioprogrammer ble brukt for å hjelpe «letetjenesten» og bidro til å rekruttere folk fra den sovjetiske okkupasjonssonen til samarbeidet. Deres oppgaver begrenset seg ikke til utdeling av løpesedler, men de ga også etterretningsmessige opplysninger, som til å begynne med bare leilighetsvis hadde vært fokuset i søketjenestens utspørringer. Gruppen var i hovedsak finansiert og kontrollert av de hemmelige tjenester i USA. Senere gikk KgU også over til sabotasjeaksjoner som i all hovedsak var industrisabotasje og brannstiftelser i varehus. DDR iverksatte harde tiltak mot KgU med bruk av lange fengselsstraffer og i enkelte tilfeller også dødsdommer. Dette gjaldt blant andre Wolfgang Kaiser og Johannes Burianek som prøvde å sprenge en jernebanebro mens et tog var i ferd med å krysse den.
I årene 1957 og 1958 ble KgU rammet av voldsom intern splittelse som førte til at organisasjonen ble oppløst 12. mars 1959. Ifølge fremstillingen til DDR-forfattere og andre skribenter som ukritisk godtok deres oppfatninger, var det en kontinuitet mellom KgU og tilsvarende organisasjoner, som «Untersuchungsausschuss freiheitlicher Juristen» og andre antikommunistiske grupper fra denne perioden og Bundeswehrs avdeling for psykologisk krigføring som skulle komme til å anvende KgUs metoder framover i den kalde krigen. Allerede i 1952 hadde KgU hatt en lederkrise der KgU-stifteren Rainer Hildebrandt ble fortrengt fra organisasjonen av Ernst Tillich. Denne konflikten har trolig bunnet i en uenighet om valg av arbeidsmetoder i kampen mot kommunistene, der Tillich vel representerte mer militante metoder mens Hildebrandt hadde foretrukket ikkevoldelige strategier.
KgU fikk vesentlig finansielle støtte fra amerikaniske etterretningstjenster og i begynnelsen også fra Ford Foundation, fra Røde Kors og Caritas. I de første årene eksisterte det også et visst samarbeid med enkelte i Berlins senat. I tillegg fikk KgU på femtitallet støtte fra Bundeszentrale für Heimatdienst (1952–1963; forløperen til Bundeszentrale für politische Bildung).
Karl Philipp Fürst zu Schwarzenberg
Fyrst Karl Philipp zu Schwarzenberg (født 15. april 1771, død 15. oktober 1820) var en østerriksk generalfeltmarskalk under Napoleonskrigene.
Napoléon Bonaparte hadde gitt Schwarzenberg kommandoen over det østerrikske hjelpekorps, som deltok i offensiven mot Russland i 1812. Da Østerrike i 1813 skiftet side i krigen, ble den nylig forfremmede feltmarskalk øverstkommanderende for den bøhmiske hovedarmé, som bidro til Napoleons fall i 1814.
Hai Ngoc Tran
Hai Ngoc Tran (født 10. januar 1975 i Saigon i Vietnam) er en tidligere norsk fotballspiller. Han spilte for Kongsvinger og Vålerenga. Han er den spilleren med nest flest U-21-landslagskamper for Norge.
Etter at han la opp som fotballspiller har han drevet i utelivsbransjen på Kongsvinger. Han driver nå restauranten Manis.
Kolorimetri
Kolorimetri er en analysemetode en benytter i kjemien for å finne konsentrasjonen til en løsning. En utnytter at jo sterkere farge løsningen har jo høyere er konsentrasjonen. En kan gjennomføre kolorimetriforsøk for mange løsninger uten farge også, ved først å tilsette et reagens som farger løsningen.
Kolorimeter
Et kolorimeter er et instrument som brukes til å avgjøre fargeintensiteten til en løsning, og dermed konsentrasjonen. Dette gjør instrumentet ved å sende ut lys innenfor et avgrenset bølgelengdeområde og samtidig måle hvor mye av lyset som blir absorbert av løsningen. Eksempler på ulike kolorimetre kan være filterfotometre og spektrofotometer.
Kilder
Colorimetrie
.tf
.tf er De franske sørterritoriers nasjonale toppnivådomene (ccTLD) for Internett. Domenenavnet er administrert av AFNIC, som også administrerer .fr og .re. Inntil 23. oktober 2004 ble dette domenet administrert av Adamsnames.
Deler av dette territoriet er, ifølge den franske regjering, en sektor av det antarktiske kontinent krevd av Frankrike, men dette kravet er ikke anerkjent av de fleste andre land. Dette lager en overlapping mellom territoriene til .tf og det anarktiske domenet .aq.
Det finnes også en gratistjeneste som tilbyr .tf domener på tredje nivå, under navnet United Names Organisation. De opptar 14 andrenivå-domener, inkludert .eu.tf, .us.tf, .net.tf, og .edu.tf. De drives av samme selskap som smartdots.com, og gis bort som URL omdirigeringer.
Eksterne lenker
Toppdomän
I’m Going Slightly Mad
«I'm Going Slightly Mad» er en sang av det britiske rockebandet Queen, skrevet av vokalist Freddie Mercury. Den er den andre sangen på plata Innuendo som ble sluppet 4. mars 1991 på Parlophone. Selv om sangen har et komisk preg, mener mange at den har mørkere undertoner, i og med at Mercury var dødssyk av aids på den tiden. Singelens cover, og albumets illustrasjoner, ble inspirert av en illustrasjon av Grandville.
Video
Musikkvideoen er en av Queens mest kjente, ved siden av videoene «Bohemian Rhapsody» og «I Want to Break Free». Til tross for at Mercurys helse var skrantende på tiden, er han meget bevegelig i videoen. I videoen kler og oppfører bandmedlemmene seg på absurd vis, gitarist Brian May er utkledd som pingvin, trommeslager Roger Taylor har en tekjele på hodet, en mann i gorilladrakt viste seg senere å være Elton John, bassisten John Deacon var utkledd som narr og Freddie Mercury hadde en parykk av bananer. Videoen ble regissert av Rudi Dolezal og Hannes Rossacher (DoRo Productions), som de øvrige musikkvideoene fra albumet Innuendo.
I senere intervjuer har Brian May sagt at denne, sammen med den til These Are the Days of Our Lives, var den siste videoen Mercury tok opp. Freddie Mercury var allerede meget syk. På slutten av videoen er det en feil, om den ble gjort med vilje er uvisst, trappen som John Deacon står på forsvinner mens videoen tones ut.
Submodalitet
Submodalitet er dimensjoner på sansekvaliteter for alle sansene. Submodalitet er en NLP-Modell.
Bonde (andre betydninger)
Bonde kan sikte til:
Askeslekten
se egen seksjon
Askeslekten (Fraxinus) er en slekt av løvtrær innenfor oljetrefamilien med en art i Norge, ask.